stanford-oval/wikipedia huggingface dataset:
Hensley Paulina

Hensley Paulina vuonna 2013.
| Mitalit> Maa:  Alankomaat.Miesten yleisurheilu.EM-kilpailut  | Mitalit> Maa:  Alankomaat.Miesten yleisurheilu.EM-kilpailut  | Mitalit> Maa:  Alankomaat.Miesten yleisurheilu.EM-kilpailut  | Maa:  Alankomaat> Miesten yleisurheilu. |
| --- | --- | --- | --- |
|  Pronssia | Berliini 2018 | 4 × 100 m |  |
Hensley Paulina (s. 26. kesäkuuta 1993 Willemstad, Curaçao) on alankomaalainen pikajuoksija, joka kilpailee 100 ja 200 metrillä. 100 metrillä Paulinan ennätys on vuonna 2016 juostu 10.23 ja 200 metrillä niin ikään vuonna 2016 juostu 20,62.
Paulina voitti pronssia 100 metriltä vuoden 2013 alle 23-vuotiaiden EM-kisoista Tampereelta tuloksella 10.48. Hän oli yhtenä Alankomaiden viestinviejänä myös saman vuoden MM-kisoissa Moskovassa, jossa joukkue sijoittui pikaviestissä viidenneksi. Hän saavutti Berliinin EM-kilpailuissa 2018 pronssia 4 × 100 metrin viestissä.
Paulina edusti Alankomaiden Antilleja, kunnes ne lakkautettiin 2010. Hän on 180 senttimetriä pitkä, painaa 76 kiloa ja edustaa RTAT:ia.
Käännös suomeksi
Helene (nimi)

| Helene |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Helen
Vastineita eri kielissä:  Hélène
Nimen alkuperä:  Helena
Infobox OKNimi-testi OK: 
Helene on monissa maissa esiintyvä naisen etunimi, Helena-nimen muunnelma. Suomessa on vuoden 2019 loppuun mennessä ollut kirjoilla 2 172 Helene-nimistä naista ja alle viisi miestä. Nimeä ei tässä muodossa esiinny suomalaisessa almanakassa, mutta Helenan nimipäivä on 31. heinäkuuta.
Ranskassa nimi kirjoitetaan Hélène, mutta sen loppu-e:tä ei lausuta.
Tunnettuja Helene- tai Hélène-nimisiä

Helene Auramo (s. 1982), suomalainen yrittäjä
Hélène Baillargeon (1916–1997), kanadalainen folkloristi ja laulaja
Hélène Berr (1921–1945), keskitysleirivangiksi joutunut ranskanjuutalainen kirjailija
Hélène Bertaux, alk. Joséphine Charlotte Hélène Pilate  (1825–1909), ranskalainen kuvanveistäjä ja feministi
Hélène Boschi (1917–1990), sveitsiläinen pianisti ja musiikkipedagogi
Hélène Bouvier (1905–1978), ranskalainen oopperalaulaja
Helene Bützow (s. 1955), suomalainen kirjallisuuden kääntäjä
Hélène Carrère d’Encausse (1929–2023), ranskalainen Venäjän historian tutkija, Ranskan akatemian jäsen
Hélène Cixous (s. 1937), ranskalainen filosofi, feministi, kirjailija, runoilija ja kirjallisuuskriitikko
Hélène Conway-Mouret (s. 1969), ranskalainen poliitikko, senaattori ja ministeri
Helene Costello (1906–1957), yhdysvaltalainen näyttelijä
Hélène Defrance (s. 1986), ranskalainen kilpapurjehtija ja maailmanmestari
Hélène Devèze, o.s Fize (1914–2014), ranskalainen juoksija
Hélène Dorion (s. 1958), kanadalainen kirjailija
Hélène Dutrieu (s. 1977), belgialainen ratapyöräilyn maailmanmestari, temppupyöräilijä, moottoripyöräilijä, kilpa-autoilija ja lentäjä
Helene Engelmann (1898–1985), itävaltalainen taitoluistelija, olympiavoittaja ja maailmanmestari
Helene Fischer (s. 1984), saksalainen laulaja, tanssija ja näyttelijä
Hélène Flautre (s. 1958), ranskalainen poliitikko ja europarlamentaarikko
Helene Marie Fossesholm (s. 2001), norjalainen maastohiihtäjä
Heléne Fritzon (s. 1960), norjalainen poliitikko ja ministeri
Helene Ghika, Koltsova-Masalskaja, Dora d’Istria (1828–1888), albanialais-romanialainen kirjailija
Hélène Grimaud (s. 1969), ranskalainen pianisti
Helene Hanfstaengl (s. 1973), yhdysvaltalainen uimari
Helene Hellmark Knutsson (s. 1969), ruotsalainen poliitikko, ministeri ja maaherra
Hélène Jegado (1803–1852), ranskalainen sarjamurhaaja
Hélène Joy, kanadalais-australialainen näyttelijä
Hélène Laporte (s. 1978), ranskalainen poliitikko ja europarlamentaarikko
Hélène Lipietz (s. 1959), ranskalainen poliitikko, senaattori ja antikvariaatin pitäjä
Helene Madison (1913–1970), yhdysvaltalainen uimari
Hélène de Mandrot (1867–1948), sveitsiläinen taiteilija ja mesenaatti
Helene Mannerheim (1842–1881), suomalainen aatelisnainen, Carl Robert Mannerheimin ensimmäinen vaimo, Carl Gustaf Emil Mannerheimin äiti
Helene Mayer (1910–1953), saksalainen miekkailija
Helene Olafsen (s. 1990), norjalainen lumilautailija
Hélène Prévost (1878–1942), ranskalainen tennispelaaja
Helene Sadoven (1894–1978), ukrainalainen oopperalaulaja
Helene Schjerfbeck (1862–1946), suomalainen taidemaalari
Hélène Ségara (s. 1971), ranskalainen laulaja
Hélène Swarth (1859–1941), alankomaalainen runoilija
Helene Söderlund (s. 1987), ruotsalainen hiihtosuunnistaja
Hélène Tham (1843–1925), ruotsalainen säveltäjä ja musiikinopettaja
Helene Tursten (s. 1954), ruotsalainen kirjailija
Helene Uri (s. 1964), norjalainen kirjailija, kielitieteilijä ja professori
Helene Weigel (1900–1971), itävaltalais-saksalainen näyttelijä
Aiheesta muualla

Kuvia tai muita tiedostoja aiheesta Helene (nimi) Wikimedia Commonsissa
Helsingin baptistiseurakunta

| Helsingin baptistiseurakunta |
| --- | --- |
 Helsingin baptistikirkko lokakuussa 2022.
Suuntautuminen:  baptismi
Kirkkokunta:  Suomen Baptistikirkko
Perustettu:  1903
Seurakunnan johtaja:  Jari Portaankorva
Pääkirkko:  Erottaja 1 00130 Helsinki
Aiheesta muualla
Sivusto
Infobox OKNimi-testi OK: 
Helsingin baptistiseurakunta on vuonna 1903 perustettu helsinkiläinen baptistiseurakunta. Seurakunnan johtaja ja pastori on Jari Portaankorva.
Historia

Helsingin baptistiseurakunta perustettiin vuonna 1903 kahdeksan henkilön toimesta. Seurakunta suoritti kasteita Tampereen seurakunnalta lainatussa kastealtaassa. Vuosikymmenen lopussa seurakunta aloitti kokousten ja pyhäkoulujen järjestämisen myös Huopalahdessa.
Bergholm toimi seurakunnan ensimmäisenä saarnaajana ja hänen työtään jatkoi vuonna 1909 Albin Kervinen. Kervisen työn kautta seurakunnan työ virkistyi ja seurakuntaan kastettiin 15 uskoon tullutta. Seurakuntaan perustettiin nuorisoseura ja toimittiin ahkerasti evankeliointityössä.
Helluntaiherätys saapui Helsinkiin kevään 1912 aikana. Sanomaa julistivat seurakunnassa muun muassa Gerhard Olsen Smidt sekä Frans Nyberg. Kaikki eivät kuitenkaan hyväksyneet sanomaa ja seurakunta hajaantui. Toukokuussa 1915 Kervinen perusti Suomen ensimmäisen helluntaiseurakunnan.
Syksyllä 1923 Helsingin baptistiseurakunta sai uuden saarnaajan kun Anton Mustonen muutti kaupunkiin ja seurakunta alkoi järjestämään ulkoilmatilaisuuksia. Uudeksi seurakunnan johtajaksi valittiin kuitenkin vuonna 1924 Gunnar Engelberg ja Mustosesta tuli yhdyskunnan kenttätyöntekijä. Kesällä 1925 ulkoilmatilaisuuksia järjestettiin muun muassa Sörnäisten kirjastotalon puistossa.
Hu (jumala)

Hu oli muinaisessa Egyptissä palvottu vallan jumala. Myytin mukaan Hu syntyi luojajumala Ran peniksestä tulleesta veripisarasta. Hu liittyykin vahvasti aurinkomytologiaan, mutta myös Memfiksen luomismyyttiin, jonka mukaan Ptah loi kaiken antamalla sille nimen. Hu kuvataan usein yhdessä tarkkanäköisyyden ja ymmärryksen jumalan Sian kanssa. Hu on liitetty myös tuonpuoleiseen pyramiditeksteistä alkaen.
Hiirenvirnoja

Hiirenvirnoja on suomalaisen taiteilijan Aimo Kanervan vesiväri- ja lyijykynätyö vuodelta 1962. Kooltaan työ on 66×51 cm ja se kuuluu Ateneumin taidemuseon Ester ja Jalo Sihtolan kokoelmiin.
Hiirenvirnoja kuuluu Aimo Kanervan runollisiin kasvikuviin. Ne ovat tyyliltään vastakohtia Kanervan ekspressiivisille töille.
Aiheesta muualla

Hiirenvirnoja (Arkistoitu – Internet Archive) Kansallisgallerian kokoelmatietokannassa.
IBM 7070

IBM 7074.
IBM 7070 on IBM:n vuonna 1958 julkaisema tietokone. Tietokone pohjautuu desimaalijärjestelmään. Se painaa 10,5 tonnia ja kuluttaa 54 kW sähköä.
Httrack

| HTTrack |
| --- | --- |


Kehittäjä:  Xavier Roche
Kehityshistoria
Vakaa versio:  3.49.5 (27. tammikuuta 2024)
Tiedot
Ohjelmistotyyppi:  Verkkoselain
Alusta:  FreeBSD, Linux, OS X, Windows
Lisenssi:  GPL 3
Aiheesta muualla
Verkkosivusto
Versiohallinta
Httrack on vapaa offline-selain GPL 3 -lisenssillä. Se mahdollistaa sivujen automaattisen rekursiivisen latauksen paikalliseen tietokoneeseen. Oletuksena httrack järjestää sivut hakemistoihin linkkirakenteen mukaan. Sivuja voi selata tavallisella selaimella offline tilassa kovalevyltä.
Ht

Ht tarkoittaa seuraavia:
Ajeromist-H’arkiv, IATA-koodi HT, lentoyhtiö
haiti, ISO 639-1 -koodi ht, kieli
Haiti, ISO 3166-1 -koodi HT, valtio tai muu maantieteellinen alue
Hattrick, HT, tietokonepeli
hehtotesla, tunnus hT, magneettivuon tiheyden yksikkö
Helsingin Toverit, HT, suomalainen urheiluseura
henkilötäydennys, ht, sotilasyksikön täydentäminen uusilla henkilöillä
hormitiili, HT, hormien rakennuksessa käytettävä erikoistiili
suurjännite, HT, englannin ilmauksesta high tension, suuri jännite.
HT, hallintotieteiden tohtori
HT Media, intialainen sanoma- ja aikakauslehtiä julkaiseva yhtiö
Hjo Tidning, ruotsalainen paikallislehti
Hudiksvalls Tidning, ruotsalainen paikallislehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ht”, voi hakea sivunnimihaulla, laajalla sivunnimihaulla tai tekstihaulla.
Hawklords

Hawklords on nimi, jota Hawkwind-yhtye käytti vuosina 1978–1979 koska Hawkwind-nimen laillisesta omistajuudesta oli tuolloin oikeudellista kiistaa. Yhtye koottiin uudelleen vuonna 2008, tosin kyseessä ei ole suora jatkumo vanhalle Hawklords-yhtyeelle.
Historia

Hawkwindin hajottua kevään 1978 Amerikan-kiertueen jälkeen Robert Calvert ja Dave Brock perustivat Hawklords-yhtyeen ottamalla mukaan devonilaisesta Ark-yhtyeestä basisti Harvey Bainbridgen ja rumpali Martin Griffinin sekä sooloartistina toimineen kosketinsoittaja Steve Swindellsin. Bainbridge ja Griffin olivat olleet mukana Brockin ja Calvertin vuoden 1977 Sonic Assassins -projektissa.
Hawklords levytti new wave -vaikutteisen albumin 25 Years On, joka julkaistiin samana vuonna (1978). Syksyllä yhtye teki Britanniassa kiertueen, jolta on julkaistu Hawklords Live -niminen CD. Kiertue oli kuitenkin vaikea lähinnä Robert Calvertin henkilökohtaisten ongelmien takia, ja kiertueen jälkeen sekä Calvert että rumpali Martin Griffin, jonka kanssa Calvert oli joutunut riitoihin, poistuivat yhtyeestä. Calvert oli halunnut Simon Kingin takaisin rumpuihin Griffinin tilalle. Avioerosta ja henkisistä ongelmista kärsinyt Calvert joutui kuitenkin myös itse lähtemään yhtyeestä.
Vuoden 1979 alkupuolella jäljelle jääneet Brock, Bainbridge ja Swindells aloittivat uusien kappaleiden teon rumpaleinaan Mick Smith sekä paluun yhtyeeseen tehnyt Simon King. Kappaleita ei kuitenkaan saatu aikaan kovin monta, ja Swindells lähti kesällä 1979 soolouralle. Samoihin aikoihin nimikiistojen ratkettua Brock, Bainbridge ja King jatkoivat toimintaa jälleen Hawkwind-nimellä. Yhtye nousi NWOBHM-buumin myötä uuteen kukoistukseen.
Vuoden 1979 Hawklords-studiosessioista seuraavat kappaleet ovat olleet erilaisilla kokoelmilla sekä viisi ensinmainittua Levitation-albumin remasteroidulla painoksella (2009): "Valium Ten", "Time Of", "British Tribal Music", "Douglas In The Jungle", "Who's Gonna Win The War" ja "Motorway City". Levy-yhtiö kuvasi Hawklordsin konsertin Plymouth Polytechnicillä 23. marraskuuta 1978, mutta vain pieniä osia siitä on näytetty televisiossa.
Uusi Hawklords

Entinen Hawkwind-mies Nik Turner järjesti syksyllä 2008 muistokonsertin Robert Calvertille keräten ympärilleen muusikkoja, jotka olivat aiemmin olleet myös Hawkwindin jäseniä. Mukana olivat muun muassa alkuperäisestä Hawklordsista Harvey Bainbridge, Martin Griffin ja Steve Swindells sekä Hawkwindista tutut Alan Davey, Adrian Shaw, Ron Tree, Jerry Richards ja Danny Thompson. Lähes sama kokoonpano esiintyi vuotta myöhemmin taiteilija Barney Bubblesin muistokonsertissa ja hyvän vastaanoton jälkeen yhtye lähti kiertueelle Hawklordsin nimellä. Kiertuekokoonpanoon kuuluivat Ron Tree, Nik Turner, Jerry Richards, Adrian Shaw, Harvey Bainbridge, Steve Swindells, Meurig Griffiths sekä joillain keikoilla Alan Davey. Osa kokoonpanon jäsenistä, kuten Nik Turner, jättivät yhtyeen kiertueen jälkeen ja jäljelle jääneet jatkoivat yhtyettä levyttämällä tuoretta studiomateriaalia. Vuoteen 2018 mennessä yhtye on julkaissut kuusi studioalbumia ja seitsemäs, Brave New World julkaistaan lokakuussa 2018.
Diskografia > Alkuperäinen Hawklords:

25 Years On 1978
Hawklords Live 1992
Diskografia > Uusi Hawklords:

We Are One - 2012
Dream - 2013
Censored - 2014
R:Evolution - 2015
Fusion - 2016
Six - 2017
Brave New World - 2018
Heaven's Gate – 2019
Aiheesta muualla

Spirit Of The Page - Robert Calvert-aiheinen sivusto
Hjalmar Söderström

Hjalmar Werner Söderström (16. syyskuuta 1888 Porvoo – 30. marraskuuta 1954 Lahti) oli lääkäri, joka julkaisi useita tietokirjoja.
Henkilöhistoria

Hjalmar Söderströmin vanhemmat olivat kirjankustantaja Werner Söderström ja Viola Emilia Winter ja puoliso vuodesta 1914 musiikinopettaja Ingrid Elisabeth Boisman. Söderström tuli ylioppilaaksi 1907 ja valmistui lääketieteen lisensiaatiksi 1922, tohtoriksi hän väitteli 1930. Söderström toimi Marian sairaalan ylimääräisenä apulaislääkärinä 1923–1926, Helsingin kulkutautisairaalan apulaislääkärinä 1927–1930 ja Lahden kaupunginlääkärinä vuodesta 1935.
Julkaisuja

Kahta vuotta nuorempien tuberkuliinipositiivisten lasten prognoosista, 1929 (väitöskirja)
Laskeutumisreaktio typhus abdominalis- ja paratyphus- B taudeissa, 1929
Imeväisten varhaiskuolleisuus, 1933
Kulkutaudit ja niiden ehkäiseminen, 1933, Hjalmar Söderström, Herman von Willebrand
Lapsen terveys: neuvoja pikkulapsen hoidossa ja ravitsemisessa, 1933
Perhelääkäri: aakkosellinen hakemisto ihmisruumiin taudeista, lääkkeistä, hoitotavoista ym. näiden yhteydessä olevista seikoista, 1935
Helsingin sokeainkoulu

Helsingin sokeainkoulu.
Kankaankudontaluokka Sokeainkoulussa Ensi linjalla vuonna 1972.
Helsingin sokeainkoulu oli Suomen ensimmäinen sokeiden oppilaitos. Se aloitti toimintansa 1. lokakuuta 1865 ruotsinkielisenä.
Historia

Ajatus sokeiden oppilaitoksen perustamisesta syntyi Suomessa sen jälkeen, kun "kuuromykkäinkouluja" oli perustettu niin, että niitä oli 1860-luvun alussa neljä. Aloitteentekijöinä olivat Uno Cygnaeus ja Carl Henrik Alopaeus, jotka olivat ulkomailla tutustuneet myös sokeiden opetukseen. Mathilda Linsén ja Karl Mortimer Stenius lähtivät senaatin määrärahan turvin opintomatkoille merkittäviin sokeiden oppilaitoksiin, joista erityisesti vaikutteita saatiin Kööpenhaminasta ja Dresdenistä. Linsén teki kesäkuussa 1865 senaatille aloitteen ruotsinkielisen opetuksen järjestämisestä, ja opetus alkoi väliaikaisena Blindanstalten i Helsingfors -nimisenä kouluna. Vuonna 1892 annetulla asetuksella opetus vakinaistettiin. Helsingin koulun yhteyteen perustettiin vuonna 1929 viisipaikkainen yksityinen sokeain lasten esikoulu.
Koulu toimi vuosina 1865–1872 Mellinin huvilassa Kaivopuistossa, vuosina 1872–1886 Konstantininkatu 22:ssa (nykyinen Meritullinkatu) ja vuosina 1886–1898 Maneesikatu 5:ssä Kruunun­haassa. Vuonna 1898 se sai oman rakennuksen Helsingin Kallioon osoitteeseen Ensi linja 1. Vuonna 1898 valmistuneen rakennuksen suunnitteli arkkitehti Ernst Theodor Granstedt. Vuonna 1972 Sokeainkoulu muutti Jyväskylään.
Vuonna 1921 oppivelvollisuuslaki tuli koskemaan myös sokeita.
Vuosina 1865–1939 kouluun otettiin 401 oppilasta. Koulu oli sisäoppilaitos. Kielikiistojen vuoksi 1930-luvulla perustettiin ruotsinkielisille oma koulu.
Koulun ensimmäinen johtaja oli Mathilda Linsén, joka kuoli seitsemän vuoden kuluttua. Vuodesta 1877 alkaen johtaja oli Hanna (Johanna) Maria Ingman. Sitä ennen koulu oli ollut seitsemän vuotta vailla johtajaa Linsenin kuoltua. Ingman siirtyi johtajan tehtävästä syrjään vuonna 1903. Molemmat johtajat kohotettiin sokeiden äitihahmoiksi.
Koulun toimintaa jatkaa Jyväskylän näkövammaisten koulu. Ruotsinkielinen opetus eriytyi lopullisesti koulusta 1960-luvulla. Se jatkaa edelleen Helsingissä nimellä Svenska skolan för de synskadade.
Helene Fischer

| Helene Fischer |
| --- | --- |

Henkilötiedot
Syntynyt: 5. elokuuta 1984 (ikä 40) Krasnojarsk, Neuvostoliitto
Ammatti:  laulaja, tanssija, näyttelijä
Muusikko
Laulukielet:  saksa
Aktiivisena:  2006–
Tyylilajit:  pop, iskelmä
Levy-yhtiöt:  Universal Music Group 
 Nimikirjoitus
Aiheesta muualla
www.helene-fischer.de/home
  [ Muokkaa Wikidatassa ] [ ohje ]  
Helene Fischer (Wiener Stadthalle, 2011)
Helene Fischer (ven. Елена Петровна Фишер, Jelena Petrovna Fišer; s. 5. elokuuta 1984 Krasnojarsk, Neuvostoliitto) on saksalainen kevyen musiikin laulaja, tanssija ja näyttelijä. Hänen levyjään on myyty yli 13 miljoonaa kappaletta, ja hän on yksi 2000-luvun menestyneimpiä artisteja saksankielisessä Euroopassa. Fischer löi itsensä läpi vuonna 2006 julkaistulla debyyttialbumillaan  Von Hier bis Unendlich. Fischerin suurmenestyksiä on muun muassa "Atemlos durch die Nacht", joka on Kristina Bachin käsialaa ja sittemmin useaan otteeseen versioitu. Helene Fischerin tuottajana on toiminut Jean Frankfurter.
Elämä ja ura

Helene Fischer syntyi siperialaisessa Krasnojarskin suurkaupungissa Mustanmeren saksalaisen pariskunnan Maria ja Peter Fischerin perheeseen, joka muutti Saksan liittotasavaltaan vuonna 1988. Perhe asettui Wöllsteiniin Rheinland-Pfalzin osavaltioon. Peruskoulun jälkeen Helene Fischer opiskeli näyttämöesiintymistä Frankfurt am Mainissa.
Helene Fischerin ura on ollut nousujohteista. Hänen debyyttialbumiaan on myyty yli puoli miljoonaa kappaletta. Kolmas albumi Zaubermond nousi Saksan musiikkilistoilla sijalle kaksi, ja neljäs albumi So wie ich bin nousi myös Itävallan listakärkeen. Vuonna 2013 julkaistua studioalbumia Farbenspiel myytiin Saksassa yli 2,4 miljoonaa kappaletta. Levy nousi listaykköseksi Saksassa, Itävallassa ja Sveitsissä, ja niitti menestystä myös Tanskassa, Belgiassa ja Hollannissa. Vuonna 2017 julkaistu Helene Fischer oli niin ikään miljoonamenestys ja nousi listaykköseksi saksankielisen Euroopan maissa.
Vuonna 2018 Fischer teki menestyksekkään stadionkiertueen, joka nosti hänet maailman eniten ansainneiden naisartistien joukkoon. Hän ohitti muun muassa Britney Spearsin.
Helene Fischer on saanut useita musiikkialan palkintoja, kuten Musikpreis Echo, Goldene Henne ja Krone der Volksmusik.
Uransa alussa Fischer näytteli muutamissa teatterimusikaaleissa. 2010-luvulla hän näytteli muun muassa monikymmenvuotisessa televisiosarjassa Das Traumschiff ja rikossarjassa Tatort. Fischerin ympärille on rakennettu myös suuren luokan televisiotuotanto Die Helene Fischer Show.
Suosion myötä Helene Fischeriä on alettu kutsua iskelmäprinsessaksi; iskelmäkuningattaren kruunua puolestaan on aseteltu toisen suositun laulajan, Andrea Bergin, hiuksille.
Diskografia > Studioalbumit

Von hier bis unendlich (2006)
So nah wie du (2007)
Zaubermond (2008)
So wie ich bin (2009)
Für einen Tag (2011)
Farbenspiel (2013)
Helene Fischer (2017)
Aiheesta muualla

Helene Fischerin virallinen nettisivu (Arkistoitu – Internet Archive)
Helene Fischerin virallinen YouTube-tili
Discogs: Exploring Helene Fischer
Music-map.de (Was hören Menschen, die Helene Fischer mögen sonst noch?)
Wikimedia Commonsissa on kuvia tai muita tiedostoja aiheesta .
Hentetrakontaani

Hentetrakontaani eli n-hentetrakontaani (C41H84) on 41-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Hentetrakontaanin rakennekaava on CH3(CH2)39CH3, moolimassa 577,123 g/mol, sulamispiste 83-85 °C, kiehumispiste 530,1 °C, leimahduspiste 417,9 °C, tiheys 0,818 g/cm3 (vesi = 1,0 g/cm3), taitekerroin 1,456 ja CAS-numero 7194-87-8.
Yhdistettä esiintyy luonnossa eliöiden semiokemikaalina.
| C40 | C41 | C42 |
| --- | --- | --- |
| Tetrakontaani | Hentetrakontaani | Dotetrakontaani |
Aiheesta muualla

PubChem: Hentetracontane (englanniksi)
ChemBlink: Hentetracontane (englanniksi)
GuideChem: Hentetracontane (englanniksi)
Pherobase: Semiochemical - 41Hy (englanniksi)
Herrängen

Herrängenin kartano.
Herrängen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa-alueeseen. Kaupunginosaa rajaavat Fruängenin, Långbron ja Långsjön kaupunginosat sekä Huddingen kunta. Herrängen on saanut nimensä Herrängenin kartanosta, joka rakennettiin 1780-luvulla. Kaupunginosa on maa-alaltaan 1,36 neliökilometrin suuruinen, ja siellä asuu noin 3130 ihmistä.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Hessenin ja Nassaun evankelinen kirkko

| Hessenin ja Nassaun evankelinen kirkko |
| --- | --- |

Suuntautuminen:  yhdistynyt kirkko (pitää sisällään sekä luterilaisia että reformoituja)
Johtaja:  kirkkopresidentti Volker Jung
Yhteistyötahoja:  Saksan evankelinen kirkko Kirkkojen maailmanneuvosto
Toiminta-alue:  entiset Hessenin kansanvaltio ja Nassaun herttuakunta nykyisessä Hessenissä ja Rheinland-Pfalzissa
Seurakuntia:  1151 (v. 2015)
Jäseniä:  1 483 767 jäsentä, osuus alueen väestöstä 28,1% (31.12.2019)
Kotisivu:  https://www.ekhn.de/
Infobox OKVirheellinen NIMI-arvo: 
Hessenin ja Nassaun evankelisen kirkon toimialue.
Hessenin ja Nassaun evankelinen kirkko (saks. Evangelische Kirche in Hessen und Nassau) on yksi Saksan evankelisen kirkon jäsenkirkoista. Sen pääpaikka on Darmstadt.
Kirkolla on 1151 seurakuntaa. Vuoden 2019 lopussa kirkolla oli 1 483 767 jäsentä. Kirkko kuuluu  Kirkkojen maailmanneuvostoon.
Aiheesta muualla

Kirkon kotisivut (saksaksi)
Hippulat vinkumaan

| Hippulat vinkumaan Fröbelin Palikat |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Tyylilaji: lastenmusiikki
 Kesto: 40.41
 Levy-yhtiö: Fröbelin Palikat Oy
Fröbelin Palikoiden muut julkaisut
| Sätkyukot 1994 | Hippulat vinkumaan 1996 | Zupadibum 1998 |
Hippulat vinkumaan on lastenmusiikkiyhtye Fröbelin Palikoiden neljäs albumi. Se julkaistiin vuonna 1996.  Kappaleesta "Peukku tahtoo tanssia" tehtiin vuonna 1999 uusittu versio videota Lisää leikkilauluja  varten.
Kappaleet

Hippulat vinkumaan – 2.00
Pallo – 1.54
Coco-krokotiili – 1.39
Mustekala mummo – 2.04
Kapteeni käskee – 2.15
Uu onni gonna – 1.40
Viisi ilmapalloa – 2.35
Eno Etukeno – 1.34
Töihin sirkukseen – 2.17
Luurangon unelma – 2.16
Roxammakko – 1.26
Tuuli – 2.44
Fröbelin vaari – 1.49
Apinatanssi – 1.47
Monitoimikone – 1.28
Peukku tahtoo tanssia – 1.57
Autopesula – 2.05
On vanha ukko kuollut – 2.26
Tautinen blues – 2.27
Pakko mennä nukkumaan – 0.39
Soitan suuta – 1.31
Kokoonpano

Mats Lillrank – kitarat, laulu
Ari Bergström – kosketinsoittimet, taustalaulu
Timo Nuutinen – basso, taustalaulu, harput
Hannu Mäkelä – rummut, percussiot
Huugo Karikoski

Huugo Villiam Johannes Karikoski, sukunimi vuoteen 1906 Johnsson (13. kesäkuuta 1887 Rantasalmi – 4. joulukuuta 1933 Tyrväntö) oli suomalainen agronomi, maatalousneuvos ja opettaja.
Karikosken vanhemmat olivat kansakoulunopettaja Gustaf Anshelm Johnsson ja Lusiina Maria Lindén. Hän pääsi ylioppilaaksi 1909 ja valmistui agronomiksi 1913. Karikoski teki opintomatkat Saksaan 1922 ja Norjaan 1926.
Karikoski oli Keski-Hämeen kansanopistossa maatalousaineiden opettajana 1913–1914, Lahden seudun maamieskoulun opettajana 1914–1917, Itä-Hämeen maanviljelysseuran sihteerinä ja konsulenttina 1917–1918, Lahden seudun maamieskoulun johtajana 1918–1928 sekä maatalousnormaalikoulussa yliopettajana 1929–1932 ja koulun johtajana 1931–1932. Vuodesta 1932 alkaen hän toimi maatalousneuvoksena. Karikoski oli Suomen maatalouskoulujen opettajayhdistyksen puheenjohtajana 1923–1931 ja maatalouskoulukomitean jäsenenä 1925–1928.
Huugo Karikoski oli naimisissa vuodesta 1926 Lydia Irene Nurmiharjun kanssa.
Teoksia

Maatalouskemia: alempia maatalouskouluja ja kansanopistoja varten. WSOY 1926, 7. painos 1946